कांग्रेस नेताओं ने कहा कि मोदी सरकार ने एमएसपी में जो बढ़ोतरी की वह कृषि लागत एवं मूल्य आयोग की पिछले साल की सिफारिशों के अनुरूप भी नहीं है, जबकि इस साल खर्चे और बढ़ चुके है। सीएसीपी ने दो फार्मूले ए2 और ए2एफएल के आधार पर उत्पादन खर्च का आकलन किया है। सरकार ने ए2एफएल का डेढ़ गुना एमएसपी तय किया है। लेकिन एक और फार्मूला सी-2 है, इसमें ब्याज पर कर्ज समेत सभी खर्चे जोड़े जाते है। इसलिये यह ए2एफएल से ज्यादा होता है। किसान इसी आधार पर लागत मूल्य की गणना डेढ़ गुना की मांग कर रहे है।